El dia 11 de juliol del 2016 es va realizar la tercera reunió del Consell Català de la Innovació Agroalimentària, on es va presentar la Memòria de les actuacins de l'any 2015 del Pla Estratègic de recerca, transferència i innovació agroalimentària de Catalunya 2013-2020.
En aquesta memòria es recull que de les 42 actuacions previstes al l Pla Estratègic de recerca, transferència i innovació agroalimentària de Catalunya 2013-2020, 39 ja estan iniciades amb el lideratge del Departament d'Agricultura i de DECO.
Entre les actuacions iniciades al 2015 es pot destacar el desenvolupament de l'estratègia RIS3, on ja s'ha resolt la primera convocatòria de les comunitats RIS3 i on una de les 5 que s'han resolt favorablement és d'alimentació.
També es pot destacar el programa de doctors industrials, on el sector agroalimentari ha anat millorant la seva participació.
De les actuacions liderades pel Departament d'Agricultura, se'n pot destacar la resolució de la primera convocatòria dels Grups Operatius i la publicació de la segona convocatòria, tot durant el primer semestre del 2016.
Aquestes primeres dues convocatòries han posat de manifest l'interès del sector per impulsar projectes d'innovació i la seva capacitat per cercar sinergies i col·laboracions amb altres empreses.
El desenvolupament de la Xarxa d'Innovació Agroalimentària i Rural de Catalunya està facilitant l'estructuració i dinamització de la relació entre tots els agents de recerca i innovació de Catalunya i la seva connexió amb els sector empresarial i productiu i la societat civil.
La consolidació i ampliació de programes de formació definits amb la participació dels sectors o àmbits implicats (emprenedoria, joves, producció formatge, apicultura i mel, gestió de l'aigua de reg, maneig i cura cavall...) està permeten que la formació que s'ofereix s'ajusti millor tant en contingut com en formats a les necessitats dels professionals del sector agroalimentari.
Un altre esforç que s'ha realitzat és el de desenvolupar un nou model de formació en gestió empresarial, que ha de permetre incrementar les capacitats dels joves empresaris i també millorar les dels que ja estan consolidats.
L'ampliació dels cicles en modalitat dual també permetran millorar el servei que fan les EA a la formació de professionals per al sector agroalimentari i el món rural.
S'ha donat suport al CTFC, que ha optat a una convocatòria del SOC per elaborar un estudi de les necessitats formatives dels sector agrari i forestal i, sobre els resultats d'aquest estudi i la nova metodologia posada en marxa a les EA de detecció de necessitats, anar complementat l'oferta formativa.
Amb el Dept. d'Ensenyament també s'està treballant per tal de poder configurar un mapa de l'oferta formativa en formació professional que doni resposta a les necessitats del sector agroalimentari i territori rural.
Mitjançant el Pla de consum de fruita i hortalisses als centres escolars, el Departament d'Agricultura està fomentant els valors saludables, culturals, socials i econòmics de la fruita i hortalisses en els nostres infants a través de l'educació, i s'incorporen periòdicament materials educatius específics per a aquest objectiu, i també materials via web.
S'estan realitzant actuacions de suport interdepertamentals per tal d'impulsar aquesta mesura..
En els darrer anys s'ha produït un increment de l'oferta formativa a distància en l'àmbit agroalimentari i rural, tant per part de la pròpia oferta del Departament d'Agricultura com la que ofereixen les Universitats i altres centres formatius.
Durant el 2016 s'han posat en marxa diferents programes de formació i inserció laboral en el sector agroalimentari impulsats per les organitzacions agràries, la Federació de Cooperatives i diferents ajuntaments i consells comarcals.
En la primera concovatòria de les Comunitats RIS3 s'ha aprovat una comunitat d'Alimentació i esperem que en la segona convocatòria es pugui atendre una o dues noves comunitats implicades en el sector agroalimentari i que impulsen l'ús de les TIC en el sector agroalimentari.
També a la primera convocatòria dels PECT pot ser una bona oportunitat per impulsar l'ús de les TIC dins el sector agroalimentari i el món rural.
S'està treballant per tal que la iniciativa de l'Anella 4.0 doni resposta a les necessitats de la Indústria Agroalimentària.